Edukiak

# Datu-barraren aukera gehiago

## Sarrerako balioak

### Gutxienekoa:

Ezarri gutxieneko balio bat datu-barra betetzen hasi dadin.

### Gehienekoa:

Ezarri gehieneko balio bat datu-barra guztiz bete dadin.

Gutxieneko eta gehieneko balioak ezartzeko aukerak honakoak dira:

- Automatikoa: Automatikoki ezartzen ditu gutxieneko eta gehieneko balioak datu multzoak dituen balioetan oinarrituta.

- Gutxienekoa: Automatikoki ezartzen du gutxienekoa datu multzoaren gutxieneko balioa erabilita.

- Gehienekoa: Automatikoki ezartzen du gehienekoa datu multzoaren gehieneko balioa erabilita.

- Pertzentila: Gutxienekoa eta gehienekoa pertzentil-balioa erabilita ezartzen du.

- Balioa: Gutxienekoa eta gehienekoa balio zehatz bat erabilita ezartzen du.

- Formula: Gutxienekoa eta gehienekoa formula baten bidez ezartzen du.

## Barraren koloreak

### Positiboa:

Ezarri balio positiboen kolorea. Kolore lehenetsia urdina da.

### Negatiboa:

Ezarri balio negatiboen kolorea. Kolore lehenetsia gorria da.

### Betegarria:

Aukeratu kolorearen eta gradientearen artean betegarria irudikatzeko.

## Ardatza

### Ardatz bertikalaren kokagunea:

Ezarri ardatz bertikalak gelaxkan izango duen kokagunea.

- Automatikoa: Ezarri ardatza automatikoki

- Erdian: Ezarri kokagune bertikala gelaxkaren erdian.

- Bat ere ez: Ezarri datu-barrak ardatz bertikal ikusgairik eduki ez dezan

### Ardatz bertikalaren kolorea:

Aukeratu ardatz bertikalaren kolorea.

## Barra-luzerak

### Gutxieneko barra-luzera (%):

Ezarri datu-barraren gutxieneko luzera, ehunekoetan, gelaxka-luzerarekiko.

### Gehieneko barra-luzera (%):

Ezarri datu-barraren gehieneko luzera, ehunekoetan, gelaxka-luzerarekiko.

## Bistaratu barra soilik

Datu-barra soilik erakutsiko da. Balioak ezkutuan geratuko dira.